hanua Jericó baiwẽ Jesus hikikaini mae kapukekainaya
habianuri huni betsa mabuhairayatũ Roma pei bishunikabu hatũ shanẽ ibu hawẽ kena Zaqueũ
Jesus uĩkatsis ibiaya huni itxapabube Jesus kaya Zaqueu huni txãpaixtatũ haska washũ uĩtima
Jesus uĩnũ ika bebui kuxikaĩ hiwẽ ina tsaukẽ
Jesus hukĩ manaũri uĩkĩ Zaqueu betxitã yuikĩ:
—Zaqueuũ,
mĩ hiwe anu ẽ ushai kakatsis ikaii.
Menã buturiwe— aka
hanua hawaira butukirã benimakĩ hawẽ hiwe anu Jesus inũ hawẽ tsumabu itã iyuaya
haska wabainai dasibibũ uĩtã Jesus yuãkĩ:
“Huni txakabu anu ushai kashuki”,
ikaibũ
hanushũ Jesusũ hãtxa nĩkakĩ hawẽ xinã betsa watã Zaqueu benitã Jesus yuikĩ:
—Shanẽ Ibuũ,
ẽ hatu haska washanai nĩkawe.
Ẽ mabu inũ ẽ pei tanatã dabukũ ha nuitapaibu ẽ hatu inãbaũtiru ẽ xinaiĩ.
Ha inũ,
tsuabura hatu parãshũ hatũ hamapai ẽ biãmis dabe inũ dabeki ẽ ana hawẽri ẽ hatu inãshanaii— akaya
Jesusũ yuikĩ:
—Earã,
matũ Hutxi Kayabi Iuwatũ huni txakabu benua keska benabaũkĩ merabewanũ ika ẽ huniki.
Na habiatiã na hiwe anu matũ mekenã ma matu anu hikishuki.
Haskawẽ taea mĩ xinã betsa waya Deusũ minabube mia mekekubaĩshanikiki.
Haska Abraãonẽ ikũwãpauni keskakĩ ikũwaĩ mĩ ma Abraãonẽ baba kayabiki— akaya